Magdalena Najbar-Agičić rođena je 15. svibnja 1970. godine u Krosnu, Poljska. Završila je studij povijesti, a od 2013. godine radi kao docent na Medijskom sveučilištu u Koprivnici.
Od 1995. godine živi u Hrvatskoj, gdje se bavi uredničkim i prevodilačkim radom, te stručnom i znanstvenom djelatnošću na području povijesti. Autorica je i suautorica knjiga i članaka te udžbenika povijesti. Prisutna je u hrvatskoj historiografiji kao prevoditeljica i urednica brojnih knjiga s polja povijesti, među kojima su i knjige koje govore o poljskoj i europskoj povijesti.